《和吴亚卿道本得孙之作》
明代·程敏政

冻雷惊起箨龙儿，老节俄添玉一枝。兆叶仙禽来梦日，喜听英物试啼时。

门随北俗长拖锦，宴出闽肴半杂饴。书种有人公意足，霜髯促尔遍方颐。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。